Ka Hanu O Hanakeoki

Nani wale ka hiona o ka manu lā

O ka iiwi maka onaona pōlena lā

Noho i ka malu lāau lā

Ulunahele pō i ka lehua lā



Hui:

Ilihia wau i ke ala lā

O ka hanu o Hanakeoki lā

Punihei ka manao hoohihi lā

Hanu aala o Hanakeoki



Alia oe e ka amakihi lā

Manu puapua lenalena lā

E ālai nei i ka wai lā

Wai hālukuluku i ka pali lā



E inu aku wau i kena lā

I ka wai lehua a ka manu lā

Hō iho kāua eloelo lā

A hoi a e hoolailai lā

 Loulou kūwaho 
 Ka Hanu O Hanakeoki (The Scent of Hanakeoki) - Queen Lili`uokalani at Huapala.Org

Māhele:Mele o Hawaiʻi